ישיבת מליאה, כנסת 22, פרוטוקול מספר 25, 2019-12-18 00:00

יולי יואל אדלשטיין: חברי הכנסת, היום כ' בכסלו תש"ף, 18 בדצמבר 2019.

יולי יואל אדלשטיין: אני מתכבד לפתוח את ישיבת הכנסת בפגרה.

יולי יואל אדלשטיין: הודעה למזכירת הכנסת.

ירדנה מלר-הורוביץ: תודה.

ירדנה מלר-הורוביץ: ברשות יושב-ראש הכנסת, הינני מתכבדת להודיעכם, כי הונחו היום על שולחן הכנסת – לקריאה ראשונה, מטעם הממשלה: הצעת חוק שירותי תשלום (תיקון) (דחיית מועד התחילה), התש"ף

ירדנה מלר-הורוביץ: –2019; הצעת חוק רישוי שירותים ומקצועות בענף הרכב (תיקון מס' 6), התש"ף

ירדנה מלר-הורוביץ: –2019; הצעת חוק לתיקון פקודת התעבורה (מס' 120) (תיקון), התש"ף

ירדנה מלר-הורוביץ: –2019.

ירדנה מלר-הורוביץ: תודה.

יולי יואל אדלשטיין: תודה למזכירת הכנסת.

יולי יואל אדלשטיין: ההצעות המדוברות גם קיבלו פטור מחובת הנחה כנדרש.

יולי יואל אדלשטיין: [רשומות (הצעות חוק, חוב' מ/1292).

יולי יואל אדלשטיין: ]

יולי יואל אדלשטיין: אנחנו נעבור להצעת חוק רישוי שירותים ומקצועות בענף הרכב (תיקון מס' 6), התש"ף–2019, לקריאה ראשונה.

יולי יואל אדלשטיין: יציג את החוק שר התחבורה והבטיחות בדרכים חבר הכנסת בצלאל סמוטריץ'.

יולי יואל אדלשטיין: בבקשה, אדוני.

בצלאל סמוטריץ': חתיכת אתגר, אדוני היושב-ראש, לשכנע כיסאות.

מיכל (מיקי) חיימוביץ': דבר לכיוון הזה.

בצלאל סמוטריץ': אתם כבר משוכנעים, נו, באמת.

קריאות: – – –

בצלאל סמוטריץ': אדוני היושב-ראש, חבריי חברי הכנסת, אני אומר את זה בעל פה בקצרה.

בצלאל סמוטריץ': אנחנו בסך הכול מבקשים, טכנית, להאריך תחולה של חוק קיים שאמור היה לפקוע כתוצאה משינוי תנאי המכרזים של מוניות השירות.

בצלאל סמוטריץ': המציאות היא שחלק מהמכרזים יצאו – תשעה בערך, ויש עוד 11 נדמה לי, אם אני זוכר נכון, שעדיין בכל מיני תהליכים.

בצלאל סמוטריץ': אנחנו לא רוצים שייווצר איזה ריק רגולטורי, זאת אומרת שיהיה מצב שבו אנחנו עדיין לא יודעים לתת את השירות בהתאם לתנאי המכרז החדשים, ומצד שני תנאי המכרז הקיימים כבר לא יהיו בתוקף.

בצלאל סמוטריץ': לכן, אנחנו מבקשים להאריך את ההסדרים הקיימים, שהיו אמורים לפוג בג' בטבת תש"ף, 31 בדצמבר 2019 למניינם, בעוד שנה – עד יום ט"ז בטבת תשפ"א, 31 בדצמבר 2020.

בצלאל סמוטריץ': שוב, אנחנו לא חוזרים בנו מהשינויים, אנחנו רק צריכים זמן התארגנות, ואתם יכולים להניח שזה קשור לעובדה שיש פחות ממשלה ופחות תקציב.

בצלאל סמוטריץ': כל האירועים האלה הרבה יותר מורכבים, ולכן מבקשים להאריך בשנה.

בצלאל סמוטריץ': אני אומר חד-משמעית: כל התהליכים הפנימיים אצלנו במשרד מתקדמים כרגיל תחת אותה – יש לך השגות?

בצלאל סמוטריץ': אז תגיד.

איתן גינזבורג: החוק הזה חוקק ב-2016.

יולי יואל אדלשטיין: יש אפשרות להירשם לדיבור, ולכן אין צורך.

בצלאל סמוטריץ': בסדר.

בצלאל סמוטריץ': אז זהו, אני אבקש מהכנסת לאשר את הארכה.

בצלאל סמוטריץ': אבל כן אני אומר לכם באחריות – אני אוכל לענות אחרי שהוא – – –

יולי יואל אדלשטיין: אתה תוכל לסכם את הדיון.

בצלאל סמוטריץ': בסדר, אז אתה תגיב ואני אגיב.

בצלאל סמוטריץ': תודה.

יולי יואל אדלשטיין: בסדר גמור.

יולי יואל אדלשטיין: תודה לשר בצלאל סמוטריץ.

יולי יואל אדלשטיין: אכן, יש רשימת דוברים.

יולי יואל אדלשטיין: חבר הכנסת מקלב – איננו; גם ישראל אייכלר לא; חמד עמאר – לא; אבי ניסנקורן – לא.

יולי יואל אדלשטיין: לכן, חבר הכנסת איתן גינזבורג, בבקשה.

יולי יואל אדלשטיין: עד שלוש דקות לרשותך להסביר מה רצית לומר לשר.

איתן גינזבורג: תודה, אדוני היושב-ראש.

איתן גינזבורג: כנסת נכבדה, אדוני השר, אני כמובן אצביע בעד, וזה נכון להצביע, ואסור לשתק את העבודה.

איתן גינזבורג: אני רק רוצה להסב את תשומת ליבך לכך שהחוק הזה חוקק בשנת 2016, והחוק קובע סדרה שלמה של הסדרות של חקיקת משנה בהקשר הזה, ועד היום המשרד חוקק רק שבע תקנות מתוך רשימה שלמה – אני לא יודע אם אתה יודע כמה צריך.

איתן גינזבורג: אני שאלתי היום את היועץ המשפטי של ועדת הכלכלה כמה צריך, והוא לא ידע להגיד לי.

איתן גינזבורג: אבל חוקקו עד היום שבע תקנות.

איתן גינזבורג: אני תוהה – – –

קריאה: – – –

איתן גינזבורג: לא, למה?

איתן גינזבורג: חוק רישוי שירותים מקצועיים היה – – –

בצלאל סמוטריץ': חוק תיקון פקודת התעבורה.

יולי יואל אדלשטיין: – – – הוא צודק.

בצלאל סמוטריץ': זה החוק השני.

בצלאל סמוטריץ': אתה צודק.

איתן גינזבורג: מה?

יולי יואל אדלשטיין: רישוי שירותים מקצועיים בענף הרכב – זה קשור למוניות שירות.

איתן גינזבורג: כן, אז אני לא טעיתי.

יולי יואל אדלשטיין: לא, הוא לא טועה.

בצלאל סמוטריץ': לא, אז אני התבלבלתי, אני הצגתי חוק אחר.

בצלאל סמוטריץ': אתה רוצה להתחיל מההתחלה?

בצלאל סמוטריץ': יש לי שני חוקים – מחילה – הם שניהם באותו רעיון.

יולי יואל אדלשטיין: אז חבר הכנסת איתן גינזבורג יסיים את דבריו ואתה תסכם.

בצלאל סמוטריץ': בסיכום הדיון אני אסביר לו.

איתן גינזבורג: בקיצור, המשרד חוקק עד היום, מאז שנת 2016, שבע תקנות בלבד מתוך רשימה שלמה שאני לא יודע מה הגודל שלה.

איתן גינזבורג: אז נכון שאנחנו נמצאים באירוע פוליטי מתמשך כמעט שנה, אבל דבר אחד – הייתי רוצה לדעת אם יש לך תשובה על השאלה כמה תקנות צריכים בכלל כדי להחיל את החוק הזה, ודבר שני – כמה זמן ייקח למשרד להתקין את כל התקנות הנדרשות כדי להגיע למצב שבו יוכלו להפעיל את החוק והוא ייכנס לתוקף, מכיוון שמצב של למעלה משלוש שנים זה לא זמן סביר להתקין תקנות.

איתן גינזבורג: זהו.

איתן גינזבורג: תודה רבה, אדוני היושב-ראש.

יולי יואל אדלשטיין: תודה, חבר הכנסת איתן גינזבורג.

יולי יואל אדלשטיין: עכשיו, אדוני השר, זה הזמן שלך לעלות, וגם להציג את החוק.

יולי יואל אדלשטיין: אני עוד פעם מזכיר לך: הצעת חוק רישוי שירותים ומקצועות בענף הרכב (תיקון מס' 6), התש"ף–2019.

בצלאל סמוטריץ': כן.

בצלאל סמוטריץ': קודם כול אני אתנצל בפני החברים הנוכחים, בפני הכיסאות, בפני היושב-ראש, כמובן, המזכירה ובפני הפרוטוקול, אבל הרעיון הוא אותו רעיון.

איתן גינזבורג: אתה יכול להגיד – – –

בצלאל סמוטריץ': לא, אבל הרעיון הוא אותו רעיון.

בצלאל סמוטריץ': אבל בסדר.

בצלאל סמוטריץ': חוק רישוי שירותים ומקצועות מייצר הסדרה רגולטורית של מגוון תחומים שנוגעים לענף הרכב: יבוא, תקינה, חלפים וכו'.

בצלאל סמוטריץ': אתה צודק, החוק הזה חוקק, ויש בו 253 סעיפים.

בצלאל סמוטריץ': זאת אומרת, הוא יצר מבנה חדש לחלוטין של כל ההסדרה הרגולטורית של הענף.

ינון אזולאי: – – –

בצלאל סמוטריץ': אני לא יודע להגיד לך מספר, אבל כנראה הרבה.

בצלאל סמוטריץ': אתה אומר שכבר הבאנו שבע תקנות.

בצלאל סמוטריץ': זה המון.

בצלאל סמוטריץ': מכיוון שהמשרד, כמו שאמרת – – –

איתן גינזבורג: שבע בשלוש שנים?

בצלאל סמוטריץ': אתה צודק, אבל ברור לך כמה זמן אני בתפקידי.

איתן גינזבורג: – – –

בצלאל סמוטריץ': בסדר.

איתן גינזבורג: אמרת שהמשרד – – –

בצלאל סמוטריץ': חבר הכנסת גינזבורג, יש לי הרבה לומר על אינפלציית – גם החקיקה וגם התקנות, על הפקעת הביורוקרטית הסבוכה שבה אפשר לכתוב ולאשר תקנות.

בצלאל סמוטריץ': אני מאחל גם לך להיות שר, בעזרת השם, ולראות מה זה שמשרדך, משרד המשפטים ומשרדים אחרים צריכים להגיע להסכמות ואחר כך לבוא לכנסת – כמובן, תהליך ארוך.

בצלאל סמוטריץ': שוב, עמדתי האישית היא לצמצם את זה למינימום – כמה שפחות חוקים, כמה שפחות חקיקת משנה וכמה שיותר שיקולי דעת פשוטים של אנשים – גם בכנסת, גם בממשלה.

בצלאל סמוטריץ': אבל כרגע זה לא המצב.

בצלאל סמוטריץ': מכיוון שלא הושלמה מלאכת חקיקת המשנה, עדיין אי-אפשר להחיל את מלוא ההוראות של החוק.

בצלאל סמוטריץ': לכן, אנחנו מבקשים – אני מתקן מה שאמרתי קודם, שוב, כי אנחנו בחוק אחר – לא בשנה אלא אך ורק בחצי שנה; אנחנו מבקשים עד יום 30 ביוני 2020, בסדר?

בצלאל סמוטריץ': את החוק הזה אנחנו מבקשים להאריך בתוקפו הנוכחי.

מיכל (מיקי) חיימוביץ': – – – לא?

בצלאל סמוטריץ': כנראה שאופטימיים, אתה שומע, איתן?

בצלאל סמוטריץ': אופטימיים אצלנו במשרד, וכנראה חושבים שבחצי השנה הקרובה תקום ממשלה, תהיה כנסת, ואפשר יהיה להביא אליה את התקנות האלה.

איתן גינזבורג: יש שר טוב במשרד, יש מנכ"לית במשרד – אני סומך עליכם – – –

יולי יואל אדלשטיין: השר, אבל אם מותר לי להתערב, אני חושב שזאת טעות.

יולי יואל אדלשטיין: אני ודאי תמיד בעד שלא יבקשו הארכה מיותרת, אבל לא סביר להניח – – –

בצלאל סמוטריץ': שתוך חצי שנה.

יולי יואל אדלשטיין: לא.

יולי יואל אדלשטיין: נגיד שהבחירות יתקיימו ואפילו תהיה הכרעה בבחירות, ייקח כמה שבועות להקים ממשלה.

יולי יואל אדלשטיין: לא סביר להניח שביוני – – –

מיכל (מיקי) חיימוביץ': אני חושבת שבמסדרת דובר על שנה, לא על חצי שנה.

בצלאל סמוטריץ': לא, לא.

בצלאל סמוטריץ': על שנה – בחוק אחר.

יולי יואל אדלשטיין: זה בחוק אחר.

בצלאל סמוטריץ': אני מבקש כמובן להסכים עם עמדת היושב-ראש, אני רק לא חושב שפרוצדורלית אנחנו יודעים לעשות את זה עכשיו.

יולי יואל אדלשטיין: לא, אנחנו לא יכולים סתם לשנות.

בצלאל סמוטריץ': המשמעות היא שאנחנו נבקש בוועדה.

בצלאל סמוטריץ': הרי אנחנו מצביעים עכשיו בקריאה ראשונה, וזה יעבור לוועדה.

בצלאל סמוטריץ': אנחנו נבקש בוועדה להאריך את זה לשנה, כדי שבאמת לא נבוא עוד פעם.

יולי יואל אדלשטיין: הייתי ממליץ לך לעשות זאת אפילו לתשעה חודשים, להיות אחרי – –

בצלאל סמוטריץ': כן, כן.

יולי יואל אדלשטיין: – – כי אחרת נמצא את עצמנו בשבועות הראשונים של הכנסת – –

בצלאל סמוטריץ': מבקשים עוד פעם את הארכה.

יולי יואל אדלשטיין: – – באותו מחזה של הארכה נוספת.

בצלאל סמוטריץ': אני מקבל, ואנחנו נבקש להאריך בוועדה, אבל כרגע נשאיר את זה כפי שזה.

יולי יואל אדלשטיין: צודק.

איתן גינזבורג: אולי אפשר להאיץ כתיבת תקנות במשרד שלו.

בצלאל סמוטריץ': קיבלת את אמירתי שכך אכן יהיה, בעזרת השם ובלי נדר.

יולי יואל אדלשטיין: תודה.

יולי יואל אדלשטיין: חברי הכנסת, לחבר הכנסת איתן גינזבורג ולשאר החברים אני אומר שהלשכה המשפטית שלנו, בנושא שאתה העלית, ביצעה כמה פעמים בדיקות, ובעקבות זאת פניתי לכל משרדי הממשלה על המצב העגום שהכנסת חוקקה חוק, ולאחר מכן אם אני לא טועה במכתב הראשון, בשיא, דיברנו על איזה שבע או שמונה שנים שהחוק היה אות מתה מכיוון שהמשרד לא התקין תקנות.

יולי יואל אדלשטיין: בלחץ פיזי מתון חלק מן הדברים טופלו מול משרדים מסוימים.

יולי יואל אדלשטיין: לצערי, המצב הפוליטי כרגע לא מאפשר להמשיך את הפעולה החשובה הזאת, אבל מייד עם כינונה של הכנסת הבאה נמשיך אותה, כי אתה צודק – לא יכול להיות שהכנסת חוקקה חוק, שנים ללא תקנות, והוא גם בעצם לא מופעל בשטח.

יולי יואל אדלשטיין: חברי הכנסת, אם כן, אנחנו מצביעים על הצעת חוק רישוי שירותים ומקצועות בענף הרכב (תיקון מס' 6), התש"ף

יולי יואל אדלשטיין: –2019, בקריאה ראשונה, כפי שהציג אותה שר התחבורה והבטיחות בדרכים.

יולי יואל אדלשטיין: מי בעד החוק?

יולי יואל אדלשטיין: מי נגד?

יולי יואל אדלשטיין: אפשר להצביע, קריאה ראשונה.

יולי יואל אדלשטיין: הצבעה מס' 1 בעד ההצעה להעביר את הצעת החוק לוועדה – 10 נגד – אין נמנעים – אין ההצעה להעביר את הצעת חוק רישוי שירותים ומקצועות בענף הרכב (תיקון מס' 6), התש"ף–2019, לוועדה הזמנית לענייני כספים נתקבלה.

יולי יואל אדלשטיין: חברי הכנסת, עשרה בעד, אין מתנגדים או נמנעים.

יולי יואל אדלשטיין: הצעת החוק אושרה בקריאה ראשונה ותועבר לוועדה המסדרת – –

קריאות: – – –

יולי יואל אדלשטיין: סליחה, סליחה.

יולי יואל אדלשטיין: – – לוועדת כספים, כפי שנקבע, שתכין אותה לקריאה השנייה והשלישית.

יולי יואל אדלשטיין: [רשומות (הצעות חוק, חוב' מ/1293).

יולי יואל אדלשטיין: ]

יולי יואל אדלשטיין: אנחנו עוברים להצעת חוק לתיקון פקודת התעבורה (מס' 120) (תיקון), התש"ף–2019, לקריאה ראשונה.

יולי יואל אדלשטיין: היא גם קיבלה פטור מחובת הנחה, וגם אותה יציג שר התחבורה והבטיחות בדרכים חבר הכנסת בצלאל סמוטריץ'.

בצלאל סמוטריץ': הפעם אנחנו נציג את הצעת החוק הנכונה.

בצלאל סמוטריץ': שוב, מוניות שירות הוסדרו במשך הרבה מאוד שנים ברישיונות.

בצלאל סמוטריץ': נקבע בחוק חדש שצריך ללכת להליכים תחרותיים ולצאת למכרזים.

בצלאל סמוטריץ': עשרה מכרזים פורסמו – הרי זה הולך באשכולות.

בצלאל סמוטריץ': עשרה פורסמו, בתשעה כבר יש זוכים וב-14 נוספים לא הושלמו ההליכים.

בצלאל סמוטריץ': חבר כנסת גינזבורג שאל אותי, בצדק, בדרכי אל הדוכן: איך יכול להיות שמכרז לוקח שנתיים?

בצלאל סמוטריץ': אתה יודע, איתן, כמה זמן ייקח לי עכשיו אם אני ארצה לצאת למכרז כדי להכניס קבלנים נוספים לפרויקט החשמול ברכבת?

קריאות: – – –

קריאה: שנתיים.

בצלאל סמוטריץ': בדיוק.

בצלאל סמוטריץ': אמרו לי שנתיים.

בצלאל סמוטריץ': עכשיו, זה הזוי.

בצלאל סמוטריץ': זה הזוי.

בצלאל סמוטריץ': צריך להפוך את התהליכים האלה, עם כל הכבוד – בסדר, יש לי המון מה לומר בעניין הזה.

בצלאל סמוטריץ': אנחנו – – –

מיכל (מיקי) חיימוביץ': תגיד.

מיכל (מיקי) חיימוביץ': יש לך הזדמנות.

בצלאל סמוטריץ': אני מוכן לתת הרצאה במשפט חוקתי.

בצלאל סמוטריץ': יש הרי ציר בין יעילות למינהל תקין, בסדר?

בצלאל סמוטריץ': אפשר ללכת לאפס חסמים ו-100% יעילות ואנחנו נמצא את עצמנו ברפובליקת בננות; אפשר ללכת ל-100% מינהל תקין ואנחנו לא נזוז – אתה יודע, אם לא נעשה כלום, יהיה פה מינהל תקין.

בצלאל סמוטריץ': צריכה להיות איזושהי נקודת איזון קצת יותר בריאה מהמצב שקיים היום.

בצלאל סמוטריץ': היום ההליכים הביורוקרטיים לא מאפשרים לנו כמדינה לתפקד.

בצלאל סמוטריץ': אני רואה את זה היום במכרזי תשתית: חלקם מכרזים מאוד מורכבים, וזה טבעי שזה לוקח זמן – פרויקטים של PPP, כאלה של משקיעים פרטיים.

בצלאל סמוטריץ': יש מכרזים פשוטים שאפשר וצריך לשחרר הרבה הרבה יותר מהר.

בצלאל סמוטריץ': זה דורש שכל ישר, זה דורש סמכויות – אתה מכיר את זה מעברך בשלטון המקומי.

בצלאל סמוטריץ': לא פעם אנחנו על כל שטות חייבים להגיע להסכמות, אז אנחנו משלמים דברים בתמורה.

בצלאל סמוטריץ': אנחנו יכולים לבזבז שנה וחצי על משא ומתן עם איזה ראש רשות כדי שבסדר, נוכל להתחיל לתכנן את התכנון המפורט שבסופו יבוא המכרז לנת"צ או אני לא יודע למה.

בצלאל סמוטריץ': אם אנחנו רוצים שדברים יזוזו במדינה אז אנחנו חייבים לטפל בביורוקרטיה הזאת.

בצלאל סמוטריץ': שוב, אנחנו רוצים מינהל תקין, אנחנו רוצים בקרה, אנחנו רוצים פיקוח, אנחנו רוצים לוודא שבסופו של יום אם יש הליך תחרותי אז הוא שוויוני ותחרותי אמיתי, אבל בסוף צריך לקבוע מי בעל הסמכות, לתת לו את הסמכות, לתת לו את שיקול הדעת, ואז זה לא ייקח שנתיים.

בצלאל סמוטריץ': עובדתית, כרגע יש לנו 14 מכרזים שעדיין לא בוצעו.

בצלאל סמוטריץ': כבר בחוק המקורי הייתה הוראת שעה שנתנה למפקח על התעבורה את הסמכות להמשיך להאריך את ההסכמים הקיימים עד שייכנסו המפעילים החדשים אחרי המכרז.

בצלאל סמוטריץ': לכן אנחנו מבקשים להאריך את הדבר הזה בשנה, עד 31 בדצמבר 2020 למניינם, שוב, כדי שלא נמצא את עצמנו בלי מוניות שירות בכלל – אין לנו עדיין את המכרזים או את הזוכים במכרזים ואין לנו גם יכולת להאריך את ההסכם הקיים.

בצלאל סמוטריץ': זו בקשתנו.

בצלאל סמוטריץ': תודה.

יולי יואל אדלשטיין: תודה לשר התחבורה והבטיחות בדרכים בצלאל סמוטריץ'.

יולי יואל אדלשטיין: גם כאן נרשמו כמה דוברים.

יולי יואל אדלשטיין: חבר הכנסת אורי מקלב, מעוניין?

יולי יואל אדלשטיין: בבקשה, חבר הכנסת אורי מקלב יהיה ראשון הדוברים.

יולי יואל אדלשטיין: אחריו – ישראל אייכלר.

יולי יואל אדלשטיין: עד שלוש דקות לרשות אדוני.

אורי מקלב: תודה רבה.

אורי מקלב: אדוני היושב-ראש, חבריי חברי הכנסת, מכובדי השר – אין ספק שאתה נימקת היטב גם מבחינה פרקטית וגם מבחינה משפטית מדוע יש צורך להשאיר בתוקף את המכרזים הקיימים, אבל לדעתנו העיקר חסר מן הספר.

אורי מקלב: מוניות שירות הן חלק קטן מתוך המארג של התחבורה הציבורית בארץ, ואם אנחנו נמצאים במקומות בארץ שעובדים במשך הרבה זמן על חוזים ישנים, על הסכמים ישנים בין חברות התחבורה הציבורית – ואני בתחילת דבריי אגיד שאנחנו מלאי הערכה גדולה על מה שאתה עושה, אתה עושה כל מה אפשר, אבל יש דברים שגם אולי לא לגמרי תלויים בך, כמו החשב הכללי ועוד.

אורי מקלב: אבל רק לפני יומיים ישבתי עם משלחת של תושבי בית שמש והם הציפו את הבעיה הגדולה שעובדים שם על הסכמים ישנים עם חברות התחבורה הציבורית שלא משקפים את הצורך בכלל, רחוקים מהצורך הקיים היום.

אורי מקלב: אלפי יחידות דיור אוכלסו בעיר.

אורי מקלב: זה כמו שאתה אומר שבעיר לגמרי אין תחבורה ציבורית מבחינה זו.

אורי מקלב: אני מקבל טלפונים מאנשים שהם ממתינים שעה וחצי בתחנה.

אורי מקלב: שעה וחצי.

אורי מקלב: זה זמן שהיום, ב-2020 – אנחנו יכולים להכיל דבר כזה?

אורי מקלב: בדרכם לירושלים, בדרכם למקומות אחרים, לשבת, ולא ברגע האחרון – אנחנו מדברים גם לפני הצוהריים, זאת אומרת, מעשה של כל יום.

אורי מקלב: אנחנו נמצאים בחסר גדול מאוד.

אורי מקלב: אכלסנו את העיר חריש.

אורי מקלב: התחבורה הציבורית לא נותנת מענה – מענה חלקי זה כאילו היא לא נותנת שום דבר למספר גדול של אנשים.

אורי מקלב: אנחנו נמצאים באחיסמך – מאות יחידות דיור עומדות ולא מאכלסים אותן.

אורי מקלב: אנשים משלמים שכר דירה בגלל שאין להם את האפשרות לצאת מהמקום הזה.

אורי מקלב: זה לא ללכת עוד כמה דקות.

אורי מקלב: אנחנו יודעים – ובטח תרצה לענות על זה – יש אמירה יהודית שעד בית המרזח צריך גם כן כוסית משקה, אבל כוסית זה לא מספיק, אנחנו כבר צריכים את הבקבוקים פה.

אורי מקלב: זה לא הכוסית – אנחנו נמצאים במצב של חסר גדול מאוד.

אורי מקלב: חובתנו קודם כול באמת לשקף ולהוציא ולהציף את המצוקה של אנשים שונים.

אורי מקלב: אנחנו בדרכנו לפה נתקלנו בחצי הפגנה, בהאטה של עשרות אוטובוסים של חברות תחבורה ציבורית, שגם הם מפגינים.

אורי מקלב: כנראה בעוד יומיים אנחנו נחזה בשביתה של חברות תחבורה ציבורית שלא יקבלו את כספן, מה שהם חושבים שמגיע; אני חושב שאין לך ויכוח על זה.

אורי מקלב: אבל אנשים שיושבים במקומות שהם לא חשים – אין לי ספק שאם בן אדם, מי שממונה וכל הפקידים היו חשים באופן מעשי מה האזרחים חשים, ההתנהלות הייתה הרבה הרבה הרבה יותר אקטיבית, היו מוצאים פתרונות.

אורי מקלב: לא יכול להיות שלא מוצאים פתרונות, ואנחנו צריכים להגיע לפתרונות עם חברות התחבורה הציבורית עכשיו.

אורי מקלב: אז קודם כול להגיד לציבור שאנחנו יודעים את זה, שלא יחשבו שאנחנו לא מרגישים –במיוחד אתה, שר שידוע שחש באופן מעשי את החסר.

אורי מקלב: חוץ מזה, אם החשב הכללי יכול היום להקפיא דברים – יש דברים שאי-אפשר, זה החמצן של אנשים, זה מקומות עבודה; ההפסד הוא הרבה הרבה יותר גדול ממה שאולי חוסכים עכשיו בזה שלא נותנים מענה לחברות התחבורה הציבורית.

אורי מקלב: תודה רבה.

יולי יואל אדלשטיין: תודה, חבר הכנסת מקלב.

יולי יואל אדלשטיין: ישראל אייכלר; אלי אבידר; חמד עמאר; אבי ניסנקורן.

קריאה: – – –

יולי יואל אדלשטיין: הוא ביקש למחוק אותו, לא?

קריאה: בחוק הקודם.

יולי יואל אדלשטיין: חבר הכנסת סובה.

יבגני סובה: – – –

יולי יואל אדלשטיין: חבר הכנסת גינזבורג, מעוניין?

יולי יואל אדלשטיין: בבקשה, אדוני.

איתן גינזבורג: תודה רבה, אדוני היושב-ראש.

איתן גינזבורג: כנסת נכבדה, אדוני השר, אין ספק שהסיפור של מוניות השירות הוא סיפור מאוד מאוד חשוב.

איתן גינזבורג: כולם מחכים לו.

איתן גינזבורג: בהרבה מאוד ערים, בהרבה מאוד יישובים, זה פתרון נוסף ומשלים לתחבורה הציבורית הקיימת.

איתן גינזבורג: לצערנו, מכרזים עוד לא מוכנים, ואנחנו כמובן נאשר את ההעברה הזאת ואת הדחייה כדי שתוכלו להתארגן ולהשלים את המכרזים.

איתן גינזבורג: הייתי רוצה להעלות בהזדמנות הזאת סוגיה שבה אנחנו נתקלים היום בחדשות, וגם ראינו פה בכניסה למשכן הכנסת – חסימה ומחאה של נהגי האוטובוס על כך שהם לא מקבלים העברות תקציביות שאישרנו – או שלא אישרנו – בוועדת הכספים.

איתן גינזבורג: אנחנו אישרנו לפני כמה חודשים או לפני כמה שבועות מאות מיליונים, אם אני לא טועה – נכון, אדוני השר?

איתן גינזבורג: זה היה מאות מיליונים העברות?

בצלאל סמוטריץ': 500.

איתן גינזבורג: 500 מיליון שקלים, והיום אנחנו עדים לעוד נגלה של חברות שטוענות שהנהגים לא מקבלים שכר.

איתן גינזבורג: אני חושב שזו סיטואציה מאוד בעייתית.

איתן גינזבורג: מעבר לעובדה שאני מניח שהתוצאה בסוף תהיה שהתקציב יעבור לאותן חברות, בינואר אנחנו נכנסים לסיטואציה אחרת, לעולם שונה, של תקציב 1 חלקי 12.

איתן גינזבורג: זה תקציב שאני חושש – ואם לא, תבהיר לנו – שנגיע לעוד סיטואציה שבה שוב לא ישלמו בעוד כמה חודשים לנהגים שכר, בגלל שאנחנו נהיה בשנת תקציב ללא תקציב.

איתן גינזבורג: אז הייתי מאוד מאוד שמח להתייחסותך.

איתן גינזבורג: מעבר לכך, אני חושב שאני וחבריי נתמוך בהצעת החוק הזאת.

איתן גינזבורג: תודה.

יולי יואל אדלשטיין: תודה, חבר הכנסת גינזבורג.

יולי יואל אדלשטיין: חבר הכנסת עודד פורר, בבקשה.

יולי יואל אדלשטיין: לא? מוותר.

יולי יואל אדלשטיין: אז אם כן, השר רוצה לסכם את הדיון?

יולי יואל אדלשטיין: בבקשה, אדוני.

בצלאל סמוטריץ': טוב, חברים, קודם כול תודה – ואני אומר את זה עכשיו באמת – תודה על ההתעניינות והאכפתיות.

בצלאל סמוטריץ': היו ימים שזה לא היה מעניין אף אחד – שהאוטובוסים ישבתו ושהמוניות ישבתו.

בצלאל סמוטריץ': בעיניי, שוב, ההבנה שמחלחלת אצל כולנו לאפקט העצום של משבר התחבורה בכלל, ובתוכו של התחבורה הציבורית – לי נותנת הרבה כוח.

בצלאל סמוטריץ': אני אתחיל רגע, פשוט, על ראשון ראשון, מבית שמש.

בצלאל סמוטריץ': איפה אורי?

בצלאל סמוטריץ': יצא, חבר הכנסת מקלב?

עומר ינקלביץ': לא נורא.

עומר ינקלביץ': אנחנו חיים את זה.

בצלאל סמוטריץ': אבל כן, עומר פה פונה אליי הרבה בעניין הזה, וגם חברי כנסת אחרים.

בצלאל סמוטריץ': הינה, אורי, תשמע, קודם כול הייתי אתמול בבית שמש פיזית.

בצלאל סמוטריץ': ביום ראשון התקיים אצלי דיון במשרד עם ראשת העיר וצוותה המקצועי, ואנשי המקצוע אצלי במשרד – אגב, גם על סוגיות של תשתית, הארכת ההכפלה של כביש 38 וכביש 39 וכביש 9 החדש וכביש 10 העוקף שלהם.

בצלאל סמוטריץ': יש מה לעשות שם באזור: גם לחבר אותם לירושלים טוב יותר, גם לחבר אותם לכביש 6, גם לחבר את השכונות הפנימיות.

בצלאל סמוטריץ': אבל אין ספק שהמצוקה המרכזית, בה"א הידיעה, כרגע בבית שמש היא תחבורה ציבורית.

בצלאל סמוטריץ': היא נשענת על כמה מרכיבים: המרכיב הראשון – ואמרתי את זה כאן מעל הדוכן הזה לא פעם ולא פעמיים – רצו כאן באיזה אטרף של דיור בלי להסתכל על תחבורה, לא בהיבט התשתית וגם לא, בסוף, בהיבטי תפעול.

בצלאל סמוטריץ': וזה נכון, בית שמש מתפתחת בקצב מאוד מאוד מהיר, עם המון שכונות חדשות, עם אכלוס של אלפי יחידות דיור, ואף אחד לא שאל את עצמו: רגע, מאיפה יבוא התקציב לתוספות השירות?

בצלאל סמוטריץ': אדוני ראש העיר לשעבר, נדמה לי שהיית צריך להפוך שולחן – לא עכשיו, כשאתה חבר כנסת ואני שר התחבורה, אלא כשאתה היית ראש עיר והיה שר תחבורה אחר, אבל עזוב את זה.

משה אבוטבול: בצלאל, כביש 38 היה מונח על השולחן שלי.

בצלאל סמוטריץ': אבל מה שקורה בבית שמש זה שיש לנו שבעה מכרזים – דיברנו על זה בוועדת הכספים, אתם זוכרים – הגדול שבהם הוא לאשכול בית שמש, שתקועים כבר שנתיים בהליך משפטי, משהו בעיניי מופרך לחלוטין: איזה ויכוח בין יצרנים מקומיים ליבואנים של אוטובוסים, האם או באיזה אופן או באיזה שיעור או באיזה מנגנון תהיה העדפת תוצרת מקומית או רכש גומלין.

בצלאל סמוטריץ': אני לא אכניס אתכם עכשיו לכל פרטי-הפרטים.

בצלאל סמוטריץ': אותי מאוד מקומם שבית משפט נותן שנה וחצי צו ביניים לדבר כזה.

בצלאל סמוטריץ': מה ההשלכות של הדבר הזה על הציבור שצריך את האוטובוסים האלה?

בצלאל סמוטריץ': הרי גם מהרגע שהמכרז יצא וגם מהרגע שיש זוכה לוקח זמן של שנה-שנה וחצי להצטייד בכמות – אגב, שבעת המכרזים זה 2,100 אוטובוסים.

בצלאל סמוטריץ': זה דבר מופרך לחלוטין.

בצלאל סמוטריץ': ובסופו של דבר המכרזים האלה הם שייתנו את המענה האמיתי לבית שמש.

בצלאל סמוטריץ': אנחנו אבל באנו למשרד האוצר, אמרנו: תשמעו, נניח שהמכרזים האלה היו יוצאים, אז אתם כבר הייתם משלמים היום את תוספות השירות, את הקילומטרים הנוספים שנמצאים בתוך המכרזים האלה, אז תנו לנו את הכסף גם בלי המכרזים.

בצלאל סמוטריץ': פה כמובן מגיעים לבעיה, ותכף נדבר על הנושא השני, של גירעון והיעדר תקציב מדינה, ו-1 חלקי 12 וכו'.

בצלאל סמוטריץ': זה מאוד מורכב.

בצלאל סמוטריץ': מה שסוכם כרגע הוא שני פתרונות מיידיים: אחד – 16 אוטובוסים שהצלחנו להכניס, חדשים, בלי מכרז, בעבודה קשה מאוד של המחלקה המשפטית אצלי במשרד, חמישה אוטובוסים לקווים בין-עירוניים שייכנסו עד סוף החודש הזה ו-11 אוטובוסים לקווים עירוניים חדשים שייכנסו עד סוף החודש הבא.

בצלאל סמוטריץ': בנוסף, מה שסיכמנו ביום ראשון – ואני מאוד מקווה שנצליח להעביר את זה עכשיו בוועדת מכרזים אצלנו במשרד והאוצר לא יחסום את זה – זה תוספת של עוד 45,000 קילומטר למפעילים הנוכחיים, לאגד – זה בערך 10 מיליון שקלים בשנה – כדי לתגבר את השירות הקיים.

בצלאל סמוטריץ': זאת חבילה של בערך 20 מיליון שקל גרוסו מודו, שלהערכתנו תיתן – ואני אומר את האמת – עזרה ראשונה.

בצלאל סמוטריץ': המכרז מוסיף יותר מ-50% מקווי השירות הקיימים.

בצלאל סמוטריץ': הנושא הבא – – –

עומר ינקלביץ': המון יישר כוח.

עומר ינקלביץ': תודה.

בצלאל סמוטריץ': בסדר, אני מאוד מקווה שנצליח לעמוד בזה.

בצלאל סמוטריץ': שוב, עומר, 16 האוטובוסים – החבילה הראשונה כבר סוכמה – חמישה ייכנסו עכשיו, 11 שם.

בצלאל סמוטריץ': יש עוד טיפה – נדייק, בדיוק איזה קווים.

בצלאל סמוטריץ': את יודעת, זו שמיכה קצרה, כל אחד מושך לשכונה אחרת.

עומר ינקלביץ': אנחנו, ברשותך, רק רוצים לציין שכבוד השר באמת עובד.

בצלאל סמוטריץ': אני משתדל.

עומר ינקלביץ': ראוי להערכה.

בצלאל סמוטריץ': אני לא קוסם ולא כל-יכול, אבל אני מאוד משתדל.

בצלאל סמוטריץ': אגב, לא אני.

בצלאל סמוטריץ': את יודעת מה?

בצלאל סמוטריץ': אני רוצה לתת את הקרדיט לעובדים במשרד.

בצלאל סמוטריץ': עזבו, זה לא אני.

בצלאל סמוטריץ': אני יכול לתת רוח, אני יכול לנסות לדחוף – בסופו של דבר, יש רשות ארצית לתחבורה הציבורית יוצאת מן הכלל, יש לי מחלקה משפטית יוצאת מן הכלל, יש לנו אגף תקציבים יוצא מן הכלל, ואנחנו, ברוך השם, בעבודה טובה מצליחים גם להגיע לתוצאות.

בצלאל סמוטריץ': עכשיו – סוגיית תשלומי התחבורה הציבורית.

אורי מקלב: – – –

בצלאל סמוטריץ': רגע, רגע.

בצלאל סמוטריץ': אז א.

בצלאל סמוטריץ': חריש – תראה, חבר הכנסת מקלב, עבדך הנאמן קיבל החלטה בחודש הראשון שלו לתפקיד להכניס תחבורה ציבורית לתוך העיר, למרות שהיא לא עומדת בקריטריונים.

בצלאל סמוטריץ': על פי הקריטריונים, עד 20,000 תושבים – אין תחבורה ציבורית.

בצלאל סמוטריץ': באתי ואמרתי: חבר'ה, אנחנו בונים עיר חדשה.

בצלאל סמוטריץ': מה אנחנו רוצים – להרגיל את התושבים החדשים לנסוע ברכב פרטי, ואחר כך נצטרך לשנות להם את ההתנהגות לקארפול וכו'?

בצלאל סמוטריץ': קיבלתי החלטה לתת שם כיום, על בסיס תוכניות עתידיות.

בצלאל סמוטריץ': לאט-לאט, כשיאכלסו את העיר אז יגיעו שם למספרים יותר גדולים, ותהיה שם תחבורה ציבורית.

בצלאל סמוטריץ': ושוב – אתם מכירים, נכון?

בצלאל סמוטריץ': יש מספר מזל שמוכר כאן:

בצלאל סמוטריץ': 180 מיליון שקלים, שאנחנו עדיין מחכים להם, שהאוצר הבטיח אותם, אגף תקציבים הבטיח אותם לתוספות שירות.

בצלאל סמוטריץ': יש שם חבילת חריש.

בצלאל סמוטריץ': יש שם, אגב, חבילת אחיסמך – אורי, בסדר?

בצלאל סמוטריץ': אותו דבר.

בצלאל סמוטריץ': זה פשוט – הינה, אני אדבר עכשיו בדיוק על מה שקורה כשאין את הכסף.

בצלאל סמוטריץ': אגף התקציבים מודע, ועומד במלוא התחייבויותיו, להעביר לנו פניות תקציביות בעבור השלמת תשלומי הסובסידיה לתחבורה הציבורית.

בצלאל סמוטריץ': היו לא מעט העברות.

בצלאל סמוטריץ': העברנו, נדמה לי, 2.5 ואולי 3 מיליארד שקל לכל מיני דברים במשרד התחבורה – באמת מקצה לקצה, ושוב, תודה לחברי הכנסת.

בצלאל סמוטריץ': יש פנייה אחת של 500 ומשהו מיליוני שקלים שהוגשה, וכתוצאה מזה שהכנסת פוזרה אז עכשיו יש פרוצדורה – ואולי אדוני יוכל לעזור לנו לזרז את זה: הוועדה המיוחדת צריכה לאשר לוועדת הכספים הזמנית לדון בפניות התקציביות.

בצלאל סמוטריץ': זאת אומרת, הפניות התקציביות קיימות על השולחן.

בצלאל סמוטריץ': בא החשב הכללי ואמר: תראו, כיוון שפוזרה כנסת – החשב הכללי, עד היום, כשהוא היה רואה שאגף התקציבים מגיש את הפנייה לוועדת הכספים, על בסיס זה הוא כבר היה משחרר לנו את הכסף, זאת אומרת מאשר לנו לשלם את זה, כי הוא כבר רואה את זה במחשבים שלהם.

בצלאל סמוטריץ': בא החשב הכללי ואומר: תראו, הכנסת התפזרה.

בצלאל סמוטריץ': אני יודע אם תוקם ועדת כספים זמנית?

בצלאל סמוטריץ': אני יודע אם יאשרו לה?

בצלאל סמוטריץ': אני אמרתי לו: אדוני החשב, בוא, זה יאושר, זה בהסכמה מקצה לקצה.

בצלאל סמוטריץ': במסגרת ניהול הסיכונים קח על כתפיך הרחבות גם קצת אחריות ואל תעצור לנו את הכסף, כי באמת באמת החברות צריכות את הכסף.

בצלאל סמוטריץ': בסוף הן משלמות על סולר ומשלמות שכר לנהגים.

בצלאל סמוטריץ': אי-אפשר להשאיר אותן בלי הכסף.

בצלאל סמוטריץ': אני רק אומר לכם, אנחנו לא במשבר, יש 500 ומשהו מיליון שצריכים לקבל.

בצלאל סמוטריץ': אז היו צריכים לקבל לפני שלושה ימים – יקבלו עוד שלושה ימים.

בצלאל סמוטריץ': אני לא מזלזל, אבל זה גם לא משברי.

בצלאל סמוטריץ': אז אני מצד אחד אומר לחברות: בואו, אל תשביתו, אל תדפקו את הציבור.

בצלאל סמוטריץ': אין אף אחד בעולם שמתכחש למחויבות הזאת ולא מתאמץ לעשות אותה.

בצלאל סמוטריץ': אני באמת אומר ליושב-ראש: אם יש דרך ללחוץ שהוועדה המיוחדת תאשר.

בצלאל סמוטריץ': אנחנו בסוף השנה, ויש המון העברות תקציביות.

בצלאל סמוטריץ': זו העברה – – –

איתן גינזבורג: ועדה מסדרת.

בצלאל סמוטריץ': ועדה מסדרת או מיוחדת?

בצלאל סמוטריץ': איך זה הולך?

יולי יואל אדלשטיין: לא.

יולי יואל אדלשטיין: זה ממש לא משנה.

יולי יואל אדלשטיין: המצב הוא פשוט מאוד: ברגע שיהיו פניות מן הממשלה, בקשות מן הממשלה להעביר, אני לא חושב שבכנסת יהיה איזשהו מחסום.

בצלאל סמוטריץ': למיטב ידיעתי, הממשלה הגישה.

יולי יואל אדלשטיין: אם הממשלה הגישה – מה?

איתן גינזבורג: הגישו – – –

בצלאל סמוטריץ': לא, לא החשב הכללי.

בצלאל סמוטריץ': אגף התקציבים הגיש את כל הפניות מחדש.

יולי יואל אדלשטיין: לא, לא.

יולי יואל אדלשטיין: אז בדיוק.

יולי יואל אדלשטיין: מזכירות הממשלה מעבירה לכנסת, ואז, בהינתן אישור של ועדת ההסכמות, יתקיימו הדיונים.

יולי יואל אדלשטיין: אבל אני לא חושב שמישהו מתכוון לעכב את הדיונים האלה.

יולי יואל אדלשטיין: כולם מבינים שאלה צורכי השעה.

בצלאל סמוטריץ': בקיצור, זה הליך פרוצדורלי.

איתן גינזבורג: – – –

בצלאל סמוטריץ': מה אתה אומר?

איתן גינזבורג: העבירו בקשות בסדר גודל של 15 מיליארד.

איתן גינזבורג: זה כבר בוועדת הכספים.

ינון אזולאי: היושב-ראש צודק, אבל זה מזכירות הממשלה – הם נותנים את הבקשה לכנסת – – –

בצלאל סמוטריץ': טוב, אני אבדוק את זה.

בצלאל סמוטריץ': אני בקשר עם שר האוצר.

בצלאל סמוטריץ': אני אבדוק את זה.

בצלאל סמוטריץ': מצד אחד, שוב, לעניות דעתי, לו אני הייתי החשכ"ל, נדמה לי שהייתי משחרר את זה.

בצלאל סמוטריץ': הכסף יגיע.

בצלאל סמוטריץ': כך או כך אנחנו מחויבים לזה ונפעל כדי שהביורוקרטיה הזאת תתקצר לנו כמה שיותר מהר.

בצלאל סמוטריץ': אני בטוח שאתם תעבירו את זה ברגע שזה יגיע, בתקווה שאגף תקציבים לא יכרוך את זה עם עוד מיליון דברים, כדרכו – –

רם שפע: לא, אבל זה דחוף.

בצלאל סמוטריץ': – – ואפשר יהיה לראות את זה, להתמודד עם זה ולהגיע על זה להסכמה.

בצלאל סמוטריץ': חברים, תודה.

יולי יואל אדלשטיין: תודה לשר.

יולי יואל אדלשטיין: יצרת בינתיים גם חדשות פוליטיות.

יולי יואל אדלשטיין: אני רואה כאן שורה רצה בערוץ הכנסת:

יולי יואל אדלשטיין: השר סמוטריץ' במליאת הכנסת לחבר הכנסת איתן גינזבורג: מאחל לך שתהיה שר.

יולי יואל אדלשטיין: אז כנראה שאתה יודע משהו שאנחנו לא יודעים.

איתן גינזבורג: אין לי כוונות כאלה.

רם שפע: בינתיים.

יולי יואל אדלשטיין: טוב, חברי הכנסת, אנחנו נצביע על – אה, נרשמו בינתיים?

יולי יואל אדלשטיין: בבקשה.

בצלאל סמוטריץ': היושב-ראש, אני התכוונתי שהוא יעבור לאחת המפלגות הנכונות.

יולי יואל אדלשטיין: רגע, אבל איך יש דוברים?

יולי יואל אדלשטיין: השר כבר סיכם את הדיון.

קריאה: – – –

יולי יואל אדלשטיין: לא, לא, הוא סיכם את הדיון בחוק.

יולי יואל אדלשטיין: אין דוברים נוספים.

בצלאל סמוטריץ': עכשיו צריך להצביע.

יולי יואל אדלשטיין: כן, כן, כן.

יולי יואל אדלשטיין: יש חוק נוסף.

יולי יואל אדלשטיין: אם ירצו לדבר בו אז בבקשה.

יולי יואל אדלשטיין: בחוק הזה כבר תמה רשימת הדוברים והשר סיכם את הדיון.

יולי יואל אדלשטיין: הצעת חוק לתיקון פקודת התעבורה (מס' 120) (תיקון), התש"ף

יולי יואל אדלשטיין: –2019, בקריאה ראשונה, כפי שהציג אותה שר התחבורה והבטיחות בדרכים.

יולי יואל אדלשטיין: נא להצביע.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: הצבעה מס' 2 בעד ההצעה להעביר את הצעת החוק לוועדה – 16 נגד – אין נמנעים – אין ההצעה להעביר את הצעת חוק לתיקון פקודת התעבורה (מס' 120) (תיקון), התש"ף

יולי יואל אדלשטיין: –2019, לוועדה הזמנית לענייני כספים נתקבלה.

יולי יואל אדלשטיין: חברי הכנסת, 16 בעד, אין מתנגדים או נמנעים.

יולי יואל אדלשטיין: הצעת החוק אושרה, ותועבר גם היא לוועדת הכספים להכנתה לקריאה שנייה ושלישית.

יולי יואל אדלשטיין: [רשומות (הצעות חוק, חוב' מ/1291).

יולי יואל אדלשטיין: ]

יולי יואל אדלשטיין: אנחנו בהצעת חוק שירותי תשלום (תיקון) (דחיית מועד התחילה), התש"ף

יולי יואל אדלשטיין: –2019, לקריאה ראשונה.

יולי יואל אדלשטיין: בשם משרד המשפטים יציג את החוק השר בצלאל סמוטריץ'.

בצלאל סמוטריץ': כשראיתי את הטלפון של שר המשפטים על הצג חשבתי שהוא רוצה לבקש ממני למלא את מקום פרקליט מדינה במקומו, אבל הוא בסך הכול ביקש ממני להקריא כאן איזו הצעת חוק, אז את זה אני אעשה כפי שהתבקשתי.

בצלאל סמוטריץ': הצעת חוק שירותי תשלום (תיקון) (דחיית מועד התחילה), התש"ף

בצלאל סמוטריץ': –2019 – אדוני יושב-ראש הכנסת, כנסת נכבדה, חוק שירותי תשלום, התשע"ט–2019, פורסם בינואר 2019, והוא צפוי להיכנס לתוקף ביום 9 בינואר 2020.

בצלאל סמוטריץ': החוק עוסק בתחום שירותי התשלום בישראל, והוא נועד לעודד את השימוש באמצעי תשלום מתקדמים תוך קידום התפתחותם והגברת ההגינות והוודאות כלפי הצרכנים.

בצלאל סמוטריץ': החוק מסדיר את מערכת היחסים החוזית בין נותן שירות תשלום לבין המשלם, וכן את מערכת היחסים החוזית בין נותן שירות תשלום ובין המוטב, ובכלל זה את ההגנות הצרכניות החלות על הצדדים.

בצלאל סמוטריץ': מכיוון שהחוק קובע הסדרה חדשה, יש לו השפעה משמעותית על הגופים השונים המספקים שירותי תשלום, כגון בנקים, חברות כרטיסי אשראי וסולקים.

בצלאל סמוטריץ': כבר בשלב חקיקת החוק הייתה הערכה שתקופת ההיערכות הקבועה בחוק לא תספיק.

בצלאל סמוטריץ': ואכן, לפני כמה חודשים התקבלו במשרד המשפטים פניות מגורמים שונים, ובכלל זה מאת איגוד הבנקאים ומאת חברת PayPal, שלפיהן תקופת ההיערכות אשר נקבעה בחוק לא מספיקה לצורך ביצוע ההתאמות הנדרשות ליישום החוק.

בצלאל סמוטריץ': בעקבות פניות אלה משרד המשפטים ובנק ישראל השתכנעו בצורך בדחיית מועד התחילה על מנת לאפשר את השלמת ההיערכות הנדרשת.

בצלאל סמוטריץ': אני מקווה שאתם מקשיבים, חברים.

קריאה: ברור.

מיכל (מיקי) חיימוביץ': בקשב רב.

בצלאל סמוטריץ': כן?

בצלאל סמוטריץ': בקשב רב?

יולי יואל אדלשטיין: אתה נשמע לא פחות משכנע משר המשפטים, תאמין לי.

בצלאל סמוטריץ': אומנם בחוק נקבעה סמכות לשר המשפטים, באישור ועדת הכלכלה של הכנסת, לדחות את מועד התחילה בשתי תקופות של עד חצי שנה בכל פעם, אך מנגנון זה אינו ישים לאור תקופת הבחירות.

בצלאל סמוטריץ': משכך, מוצע בהצעת החוק שלפניכם לדחות את מועד תחילת החוק בתשעה חודשים נוספים, שהם 21 חודשים מיום פרסומו של החוק בינואר 2019.

בצלאל סמוטריץ': אני מבקש מהכנסת לאשר את הצעת החוק בקריאה ראשונה ולהעבירה לוועדת הכספים הזמנית לצורך הכנתה לקריאה שנייה ושלישית.

בצלאל סמוטריץ': תודה.

יולי יואל אדלשטיין: תודה לשר סמוטריץ', שהציג לנו, כאמור, את הצעת חוק שירותי תשלום (תיקון) (דחיית מועד התחילה), התש"ף–2019.

יולי יואל אדלשטיין: יש גם כאן חברי כנסת שנרשמו לזכות דיבור: חבר הכנסת אורי מקלב; ישראל אייכלר; מיכאל מלכיאלי; אלי אבידר; חמד עמאר; יבגני סובה; אבי ניסנקורן; איתן גינזבורג.

קריאות: – – –

יולי יואל אדלשטיין: מי?

יולי יואל אדלשטיין: אה, יבגני סובה רצה לדבר.

יולי יואל אדלשטיין: בבקשה, אדוני.

יבגני סובה: היה איזשהו בלבול פה.

יולי יואל אדלשטיין: יש עוד אפשרות להירשם אצל מזכירת הכנסת, אם יש חברי כנסת שמעוניינים.

קריאה: – – –

יולי יואל אדלשטיין: לא, לא רשומים לי.

יולי יואל אדלשטיין: אה, נתת לי עוד דפים.

יבגני סובה: אדוני היושב-ראש, חבריי חברי הכנסת, קודם כול צריך לנצל את הבמה הזאת.

יבגני סובה: אני מאלה שחושבים שהדיונים צריכים להתקיים פה, בבית הזה.

יבגני סובה: האמת, לפני שעליתי חשבתי שאולי אני אגיד כמה משפטים ברוסית, למרות שזה לא נהוג, כי יש כאלה שחושבים שאנחנו לא מבינים עברית ויודעים רק רוסית.

מיכל (מיקי) חיימוביץ': אסור, אסור.

יבגני סובה: אני יודע שזה אסור, בגלל זה אני אומר "אולי".

יבגני סובה: זו המחשבה שלי.

יבגני סובה: אני אגיד כמה דברים.

יבגני סובה: אני חושב – ואני פונה פה באמת מהבית הזה לכולם, וגם לחבריי פה מסיעת ש"ס – עכשיו חבר הכנסת אייכלר נכנס.

יבגני סובה: שלום לך.

יבגני סובה: מה שלומך?

יבגני סובה: תראו, חברים, ארץ המוצא לא צריכה להופיע בכלל בקמפיין הפוליטי.

יבגני סובה: כשאתם מדברים על ארץ מוצא בכל מיני דברים, "תחזור לרוסיה" – לא אתם ספציפית – אל תגידו את זה בבית הזה.

יבגני סובה: אל תגידו את זה ואל תחממו את האנשים להגיד נגדנו, כי אני חושב שאלה דברים שלא צריכים להיות בקמפיין.

יבגני סובה: אני אגיד לכם כמה שמות: שלום עליכם, איסאק באבל, זאב ז'בוטינסקי, אחד העם, יהודה כצנלסון, אב"א אחימאיר.

יבגני סובה: חבר'ה, אלה לא שמות של רחובות; אלה שמות של הסופרים היהודים הגדולים בכל הזמנים שכתבו ברוסית.

יבגני סובה: אז מה יש לכם נגד השפה הרוסית?

משה ארבל: לזר קפלון.

יבגני סובה: לזר קפלון הוא לא סופר.

יבגני סובה: כשהוא יהיה סופר אני אתגאה גם בו.

יבגני סובה: כשהוא יהיה סופר.

קריאה: הוא יודע לכתוב – – –

יבגני סובה: אז כשאתם אומרים "תחזרו לרוסיה" – תבדקו מאיפה הסבים שלכם באו.

יבגני סובה: תתביישו לכם להגיד "תחזרו לרוסיה".

יבגני סובה: מה זה הדבר הזה?

יבגני סובה: השפה הרוסית מעצבנת אתכם?

יבגני סובה: מה זה הדבר הזה?

בצלאל סמוטריץ': איפה ראית דבר כזה?

יבגני סובה: איפה ראיתי דבר כזה?

יבגני סובה: אני יכול להראות לך אלף דברים.

יבגני סובה: איפה ראיתי דבר כזה.

בצלאל סמוטריץ': – – –

יבגני סובה: כשאתם אומרים לקצין לוחם שלחם בעזה ובדרום לבנון "תחזור לרוסיה" – מה זה הדבר הזה?

בצלאל סמוטריץ': מי אמר דבר כזה?

יבגני סובה: מי אמר?

יבגני סובה: אתה שואל אותי ברצינות, אדוני השר?

בצלאל סמוטריץ': אני שומע סגן ראש עיר שלכם שאומר שחרדים אונסים ילדים.

יבגני סובה: אדוני השר, אתה שואל אותי ברצינות מי?

בצלאל סמוטריץ': זה מה שאני שומע – – – מסרב להתנצל.

יבגני סובה: אני רוצה להגיד לך, אדוני השר: לא אתה.

יבגני סובה: אני פניתי פה למפלגה שיודעת להזכיר כל פעם את ארץ המוצא.

יבגני סובה: חברים, תוציאו את המשפטים האלה מהקמפיין הפוליטי.

יבגני סובה: אתם רוצים – תתמודדו פה עם הטיעונים.

יבגני סובה: בואו נתמודד בבית הזה, באולם הזה.

יבגני סובה: אל תחממו את האנשים שלכם ולא נחמם אף אחד גם מהצד שלנו.

יבגני סובה: אני גם נגד הכללות.

יבגני סובה: כשאתם עושים הכללות – אני נגד הכללות.

יבגני סובה: אני הראשון שאעמוד נגד הכללות, ואני הראשון שאגיד שאנחנו לא נפתח מרכולים בבני ברק בשבת ולא נעשה בשביל פתיחת מרכולים בשבת.

יבגני סובה: אבל תפסיקו.

יבגני סובה: כל פעם שאתם רוצים לענות על טיעון אתם מדברים על ארץ המוצא.

יבגני סובה: מה, צורם לכם שמישהו מדבר רוסית?

יבגני סובה: מה זה?

יבגני סובה: אני גם רוצה להגיד משהו, מילה אחת, לאדוני היושב-ראש.

יבגני סובה: אתה יודע, אדוני היושב-ראש, צחקו על זה שאנחנו התנגדנו להחלפתך בגלל שאתה ממוצא רוסי.

יבגני סובה: זה כל כך הצחיק אותי, שאמרתי: אחרי 30 שנה של עלייה מברית המועצות נראה לי שזה עניין שכבר צריך לרדת מסדר-היום.

יבגני סובה: אבל כנראה שיש אנשים שממשיכים להשתמש בו בקמפיין.

יבגני סובה: אני באמת קורא לכולם – אני לא המפייס הלאומי פה – אני בטח לא; התפקיד הזה גדול על כולנו – אבל אני אומר:

יבגני סובה: חברים, תחשבו פעמיים לפני שאתם משתמשים בקמפיין בארץ המוצא ובשפת האם.

יבגני סובה: רוב האנשים פה מדברים בשפות שונות, אז לא יקרה שום דבר אם מישהו מדבר בשפה שבה הוא רוצה לדבר במדינה שבה יש מ-100 מדינות, מ-150 מדינות, שמהן עלו.

יבגני סובה: תדעו גם היסטוריה – אגב, גם גיאוגרפיה – כי בין רוסיה לאוקראינה יש הבדל גדול.

יבגני סובה: אותו בחור, חבר לסיעה שלנו, בכלל לא בא מרוסיה.

יבגני סובה: גם אני לא בא מרוסיה, ואני שומע כל יום "תחזור לרוסיה".

יבגני סובה: אז אני מבקש מכם: תחשבו פעמיים לפני שאתם משתמשים בקמפיין שלכם.

יולי יואל אדלשטיין: תודה לחבר הכנסת יבגני סובה.

יולי יואל אדלשטיין: אבי ניסנקורן; איתן גינזבורג.

יולי יואל אדלשטיין: עודד פורר, בבקשה, אדוני.

עודד פורר: תודה, אדוני היושב-ראש.

עודד פורר: חבריי חברי הכנסת, אדוני השר, גם אני רוצה אולי, בהמשך לדברים של חברי, לנצל את הבמה הזאת, דווקא בדיוק בגלל הביטויים והכינויים שזוכים להם חברי סיעתי ואני.

עודד פורר: כן, גם אני באתי מרוסיה, רק שזה הסבא של הסבא שלי שבא משם, ולכן אני חושב שבכלל סגנון הדיון שמנסים לנהל איתנו על יחסי דת ומדינה פסול מעיקרו.

עודד פורר: ככה, אולי כדי להבדיל ולהבחין בין סגנונות הדיון – זה לא ויכוח שנולד היום, בתנועה הציונית.

עודד פורר: ב-1904, בבריסק, ביקשו לקיים אזכרה להרצל בבית הכנסת.

עודד פורר: איפה מתכנסים היהודים?

עודד פורר: בבית הכנסת.

עודד פורר: זה לא היה רק מקום של תפילה, הוא היה מקום שבו מתכנסים גם לעשות, לדבר ולחשוב מה עושים בקהילה.

עודד פורר: מי שביקש לעשות את האזכרה היה האבא של מנחם בגין, והרב סולובייצ'יק התנגד ונעל את בית הכנסת במנעול, כדי שחס וחלילה לא תתקיים האזכרה להרצל.

עודד פורר: אבל אביו של מנחם בגין – אגב, אני לא חושב שיש מישהו שיכול להגיד שלמנחם בגין או למשפחתו היה יחס נגד מסורת ישראל – שבר את המנעול וקיים את האזכרה להרצל בבית הכנסת, כי זה חלק בלתי נפרד מהזהות היהודית שלנו.

עודד פורר: ארץ ישראל היא חלק בלתי נפרד מהזהות היהודית; מדינת ישראל שקמה מחדש בארץ ישראל היא חלק בלתי נפרד.

עודד פורר: וכשאני שומע חברים שלכאורה קוראים לעצמם שומרי תורה ומצוות מכנים אנשים שעלו לכאן ממקום אחר בכינויים מעליבים, מבישים – אנשים שחלקם קיפחו את חייהם וחלקם, בני משפחתם קיפחו את חייהם – אז אני מבין שאתם כנראה לא מבינים איפה אנחנו חיים.

עודד פורר: אולי כדי לסיים אני כן ארצה לקרוא משהו קטן, אדוני, כדי להזכיר קצת מיהם אלה שמגיעים לכאן.

עודד פורר: אולי הם לא יודעים לגמרי עברית, אבל הם יודעים את האהבה לארץ ישראל ומהי ארץ ישראל בשבילם ומדינת ישראל בשבילם.

עודד פורר: כתב נתן אלתרמן שיר על לוחמי גיוס חוץ לארץ שרק נחתו כאן מהאונייה וישר גויסו: "מסיפון אונייה מתנודדת / הוא ירד אל רציף הנמל, / וחיכתה ברציף לו מולדת / בדמות אוטו צבאי וסמל.

עודד פורר: // היא את שמו בחותמת הטביעה, / היא השליכה בגדיו אל השק, / ושבועה נוראה היא השביעה / לקולו של הגשם הדק.

עודד פורר: // ונראהו זוחל, או כורע, / או עומד עם צלחת בתור, / ונדע, ללא בית ורע / קר ללחום את מלחמת הדור.

עודד פורר: // עוד הארץ הזו לא נתנה לו / לא ידיד, לא פינה למקלט, / לא שמחה מן האלף הללו, / אשר לנו היו למתת.

עודד פורר: // לא, כי רק את חייו, פליטי חרב / הוא קיבל על החוף מידה.

עודד פורר: / אבל גם את חייו, אי בערב, / הוא השיב בנופלו בעדה.

עודד פורר: " האנשים האלה שאתם מכנים בגינויים האלה עשו את זה אז ועושים את זה היום, כמו כולנו כאן.

עודד פורר: תנהלו איתנו את הדיון על יחסי דת ומדינה בדיוק על הנושאים עצמם, ולא ברמה הפרסונלית כפי שאתם מנסים לעשות.

עודד פורר: תודה, אדוני.

יולי יואל אדלשטיין: תודה לחבר הכנסת עודד פורר.

יולי יואל אדלשטיין: חבר הכנסת משה אבוטבול, בבקשה, אדוני.

יולי יואל אדלשטיין: אחריו – חבר הכנסת ינון אזולאי.

יולי יואל אדלשטיין: ינון אזולאי, בבקשה, אדוני.

יולי יואל אדלשטיין: חבר הכנסת ינון אזולאי.

יולי יואל אדלשטיין: אחריו – חבר הכנסת ישראל אייכלר.

ינון אזולאי: אדוני היושב-ראש, חבריי חברי הכנסת, אדוני השר, באמת, לא תכננתי לדבר, אבל חבריי מישראל ביתנו כנראה רוצים שנדבר; הם אפילו דורשים.

ינון אזולאי: אני רוצה לצטט לכם – שכחתם – "90% מהחילונים משרתים בצבא בעוד שהדתיים זוללים, שותים" – וסליחה, עכשיו זה ביטוי שאני בדרך כלל, אני לא אמור לדבר בשפה הזאת, ואני רק מצטט – "אונסים את הקטינים בְחסות" – טוב, תמשיכו אתם.

ינון אזולאי: "אל תבלבלו – – –

עודד פורר: רוצה שאני אצטט לך – –

ינון אזולאי: "אל תבלבלו בין המאמינים – –

עודד פורר: – – טוקבקים שאתם רושמים, ינון?

ינון אזולאי: – – והקנאים – –

עודד פורר: אתה רוצה – – –

ינון אזולאי: – – הזומבים.

ינון אזולאי: "

עודד פורר: – – – את כל הטוקבקים, ינון?

מיכאל מלכיאלי: זה סגן ראש עיר כתב.

ינון אזולאי: ואת זה עושה – – –

עודד פורר: – – – שאני אצטט לך – – –

ינון אזולאי: ואת זה עושה, ואת זה עושה – – –

מיכאל מלכיאלי: הוא מצטט לך סגן ראש עיר, לא טוקבקיסט.

עודד פורר: אז בוא אני אצטט לך מה אמרו לי עכשיו בתגובה, ותראה גם מה הוא ענה שם – – –

ינון אזולאי: ואת זה, את זה עושה – – –

עודד פורר: – – – אמרו לו "תחזור לרוסיה" – זה מה שאמרו לו.

ינון אזולאי: ואת זה אומר – – –

עודד פורר: – – –

יבגני סובה: זו בדיוק התגובה לדברים שאתה אומר.

עודד פורר: לא, לא, הוא ענה את זה כתגובה – – –

יולי יואל אדלשטיין: חבר הכנסת עודד פורר, כרגע חבר הכנסת אזולאי בזכות דיבור.

יולי יואל אדלשטיין: בבקשה.

ינון אזולאי: אתם רוצים כוס מים?

ינון אזולאי: יש פה שתיים, אתם יכולים לבוא לקחת.

יבגני סובה: לא, זו תגובה – – –

עודד פורר: לא, אני רוצה שתנהגו בהגינות.

יולי יואל אדלשטיין: חבר הכנסת עודד פורר.

עודד פורר: פעם אחת תנהגו בהגינות.

יולי יואל אדלשטיין: אתה מפריע כרגע, בבקשה.

ינון אזולאי: את זה אומר – – –

ישראל אייכלר: מי שהתחילו את המלחמה אלה אתם, לא ש"ס.

יבגני סובה: – – –

עודד פורר: לא התחלנו שום מלחמה.

יולי יואל אדלשטיין: חבר הכנסת ישראל אייכלר, נרשמת לדבר.

ישראל אייכלר: ליברמן הכריז מלחמה על – – –

יבגני סובה: אתה הכרזת מלחמה.

ישראל אייכלר: ליברמן הכריז מלחמה.

ישראל אייכלר: ליברמן – – –

עודד פורר: – – –

יולי יואל אדלשטיין: חבר הכנסת ישראל אייכלר, אתה לא רוצה לדבר?

יולי יואל אדלשטיין: אתה רוצה לדבר מן המקום?

ינון אזולאי: את זה אומר אדון קפלון, סגן ראש עיר מכהן בחיפה, מישראל ביתנו – אדם אשר מסית לא פחות מאשר לרצח.

ינון אזולאי: אין לי מילה אחרת.

עודד פורר: יושב-ראש הסיעה שלך אומר: משכירים דירות רק לגויים.

עודד פורר: באנו לפה כדי שהאמירה הזאת לא – – –

ינון אזולאי: חבל, חבל, חבל – – –

עודד פורר: אתה לא מתבייש?

עודד פורר: יושב-ראש הסיעה שלך.

ינון אזולאי: אני לא רוצה לדבר – –

עודד פורר: יושב-ראש המפלגה שלך.

ינון אזולאי: – – על חבר הכנסת שלכם שעשה השבוע – –

עודד פורר: תתבייש.

ינון אזולאי: – – איזשהו סרטון.

ינון אזולאי: באיזו שנאה הוא עושה אותו.

ינון אזולאי: לא ביקשו ממך לעשות.

ינון אזולאי: אתה יודע למה?

ינון אזולאי: כי אתה אדם עדין – בגלל זה לא ביקשו ממך לעשות.

עודד פורר: הוא אדם לא פחות טוב ממני – –

ינון אזולאי: כולם טובים.

עודד פורר: – – ולא פחות טוב ממך, וכדאי שתלמד מה הוא עשה – –

ינון אזולאי: אין בעיה – – –

עודד פורר: – – למען מדינת ישראל לפני שאתה משמיץ אותו בצורה הזאת.

ינון אזולאי: אין בעיה.

ינון אזולאי: אין בעיה – – –

בצלאל סמוטריץ': דיברת פה חמש דקות, אף אחד לא הפסיק אותך.

בצלאל סמוטריץ': תן לאנשים לדבר, רבאק.

בצלאל סמוטריץ': נרשמת לתגובה – דיברת יפה.

עודד פורר: בצלאל, בצלאל, שמעתי – – –

בצלאל סמוטריץ': אי-אפשר – – –

עודד פורר: שמעתי אותך.

בצלאל סמוטריץ': אתה מדבר – – –

ינון אזולאי: אין – – –

עודד פורר: מותר לי – – –

ינון אזולאי: אין בעיה לדבר בשפה הרוסית; יש בעיה לשמוע מה אומרים בשפה הרוסית.

ינון אזולאי: אין לנו בעיה עם זה.

ינון אזולאי: החברים הטובים שלי, באמת טובים, הם סגן ראש העיר מנוף הגליל אלכס גדלקין, ראש המועצה בקצרין דמיטרי – חברים טובים מאוד, שאני אוהב אותם, ואני אוהב גם אתכם, אגב.

ינון אזולאי: גם אתכם.

ינון אזולאי: אנחנו עושים שיתוף פעולה.

יבגני סובה: אתה נגד הכללות – –

ינון אזולאי: אתם אנשים טובים.

יבגני סובה: – – על זה בדיוק אנחנו מדברים.

ינון אזולאי: אבל חבל – – –

יבגני סובה: אל תעשה הכללה.

יבגני סובה: אל תעשה הכללה.

ינון אזולאי: אני לא מכליל.

ינון אזולאי: אני לא מכליל.

יבגני סובה: – – –

ינון אזולאי: כואב לי, כואב לי הצורה.

ינון אזולאי: ודווקא אצלנו, אם זה היה קורה, אם מישהו בש"ס היה מדבר בצורה כזאת – –

עודד פורר: יושב-ראש המפלגה שלך אומר – – –

ינון אזולאי: – – הוא היה עף מהתנועה באותו רגע.

עודד פורר: – – –

ינון אזולאי: עף מהתנועה.

עודד פורר: – – – רוצים להיות יהודים.

עודד פורר: יושב-ראש המפלגה שלך, לא סגן, וההוא, וההוא, וההוא בטוקבק.

עודד פורר: יושב-ראש המפלגה שלך.

ינון אזולאי: אני רק רוצה – – –

עודד פורר: חבר הכנסת אריה דרעי.

ינון אזולאי: אני רק רוצה, לגבי – –

מיכאל מלכיאלי: סילפת את דבריו.

ינון אזולאי: – – יהודי, מיהו יהודי ומי אינו יהודי – – –

מיכאל מלכיאלי: אתם סילפתם את הדברים שלו.

עודד פורר: לא – – –

ינון אזולאי: מיהו יהודי ומי אינו יהודי – יש לנו את הרבנות, יש את ההלכה לדורי-דורות אשר קובעת, ועל פיה אנחנו הולכים, זה נר לרגלנו.

ינון אזולאי: אנחנו בעד שיבואו יהודים – שהם 100% יהודים – למדינת ישראל ויחזקו אותנו ואנחנו נחזק אותם.

ינון אזולאי: ואני באמת קורא מהבמה הזאת, כמו שקראתי ביום של פיזור הכנסת: בואו, תכבו את לפיד השנאה ותדליקו איתנו את מה שכבר מרן – שאף אחד לא יכול לחשוד בו שהוא חלילה לא אהב איש מישראל.

ינון אזולאי: אהב את כולם, מרן הרב עובדיה יוסף, זכר צדיק לברכה; הדליק את נר האהבה.

ינון אזולאי: בואו איתנו, תהיו שותפים לנר האהבה – זה נר חנוכה, נר של אהבה.

ינון אזולאי: בואו איתנו, תחתמו עכשיו, בואו עכשיו תחתמו שאתם מוכנים ללכת לבחירות נקיות, ללא שום מילה של שנאה.

ינון אזולאי: אנחנו עשינו את זה בקמפיין האחרון שלנו.

יבגני סובה: חותם איתך עכשיו, ומזכיר לך שב-2009 – – –

ינון אזולאי: מצפים שהבית הזה, עם כל הסיעות, על גווניו, יעשה את זה – –

יבגני סובה: – – אתם אמרתם: מי שמצביע לישראל ביתנו מצביע לשטן.

יבגני סובה: זה מילים שלכם – –

ינון אזולאי: – – בבחירות הקרובות.

ינון אזולאי: תדעו לכם – –

יבגני סובה: – – לא שלנו.

יבגני סובה: לא שלנו.

ינון אזולאי: – – שעם ישראל רוצה אחדות, עם ישראל רוצה אהבה.

ינון אזולאי: בואו, אנחנו מוכנים לעזור לכם להגיע למקום הזה וקצת לתת לכם שיעורים איך עושים את זה.

ינון אזולאי: תודה רבה.

יבגני סובה: אה, אתה תיתן – – –

עודד פורר: אתה תיתן לנו שיעורים.

יולי יואל אדלשטיין: תודה רבה, חבר הכנסת ינון אזולאי.

עודד פורר: אתה תיתן לנו שיעורים.

יולי יואל אדלשטיין: חבר הכנסת ישראל אייכלר, בבקשה, אדוני.

יבגני סובה: איזה מן דבר זה, תגיד לי?

יבגני סובה: אל תכליל.

יבגני סובה: אתה עושה הכללה.

יבגני סובה: זה בדיוק מה שאנחנו לא רוצים.

ינון אזולאי: אני הכללתי?

יבגני סובה: אתה הכללת.

ינון אזולאי: ההפך – – –

יבגני סובה: אתה מגן על ביטויים שהם כן מכלילים.

מיכאל מלכיאלי: אנחנו מצפים מכם להוגנות.

יבגני סובה: תקשיב, כשיש משהו אישי, תגיד אישי, אבל את תכליל את כל הציבור.

יבגני סובה: זה לא מכובד.

יולי יואל אדלשטיין: עד שלוש דקות לרשות אדוני.

ינון אזולאי: – – – של ש"ס – – – כמו בן אדם.

יבגני סובה: אני מצטרף – – –

עודד פורר: קודם כול תתנהגו כמו בני אדם.

מיכאל מלכיאלי: תהיו חלק מש"ס – – –

עודד פורר: תתנהגו כמו בני אדם, אל – – –

יולי יואל אדלשטיין: חברי הכנסת.

יבגני סובה: תכין, תכין את האמנה.

יבגני סובה: בוא נראה אותך מכין את האמנה.

ישראל אייכלר: כבוד היושב-ראש, חבריי הכנסת, כשחשבתי ועליתי ורציתי לדבר – בכלל לא רציתי לדבר, לא על ליברמן ולא על ישראל ביתנו, למרות הסרטונים המזעזעים שאומרים שמיליון אורתודוקסים חיים על חשבוננו, לא עובדים ולא זה, בסרטון הנאצה הנורא.

ישראל אייכלר: ולך אני אומר, עודד – קודם כול תודה ליבגני, שמבקש שלא תהיינה הכללות.

ישראל אייכלר: אני כל הזמן – למה אני כל הזמן מדגיש כשאני מדבר ואומר: ליברמן הכריז מלחמה?

ישראל אייכלר: כי אני לא מוכן לתת לו את יהודי רוסיה.

ישראל אייכלר: יהודי רוסיה הם שלנו בדיוק כמו שהם שלו.

ישראל אייכלר: הזכרת את היושב-ראש אדלשטיין – הוא לא רוסי.

ישראל אייכלר: רוסיה כבשה את ארצו, נכון, כמו שהיא כבשה את פולניה עוד במלחמת העולם הראשונה, אבל זה לא רוסיה.

ישראל אייכלר: ברוסיה עצמה – אני לא רוצה לוותר על אף יהודי מרוסיה.

ישראל אייכלר: גדולי החכמים שלנו נולדו ברוסיה.

ישראל אייכלר: אני אגיד לכם עוד יותר: הוא, עודד, הזכיר שסגרו את בית הכנסת בבריסק.

ישראל אייכלר: סיפרת חצי סיפור.

ישראל אייכלר: החצי השני שאני שמעתי ממנחם בגין הוא שאבא שלו ראה גויים שמרביצים לרב של בריסק, אז הוא לקח מקל ונלחם איתם ונפצע על ידם, וכשהוא שכב במיטה, האבא של מנחם בגין, הוא אמר: הגנתי על הכבוד של הזקן היהודי.

ישראל אייכלר: זה היה אבא של מנחם בגין.

עודד פורר: מה עושה הפוך – – –

ישראל אייכלר: אני לא מבקש את תגובתך בכלל.

ישראל אייכלר: תן לי לדבר.

עודד פורר: מה עושה הפוך – – –

ישראל אייכלר: לא מבקש את תגובתך.

עודד פורר: כל מי שמשרת בצה"ל?

ישראל אייכלר: אתה פשוט מפריע לי.

ישראל אייכלר: אתה לא ראוי.

עודד פורר: מה עושה הפוך כל מי שמשרת בצה"ל?

ישראל אייכלר: אתה משתלב – – –

עודד פורר: מה עושה הפוך?

ישראל אייכלר: אני לא רוצה שתענה לי בכלל.

ישראל אייכלר: כשתחזור לדרכך – – –

עודד פורר: אתה פונה אליי, אז אני עונה לך.

ישראל אייכלר: אתה לא תדבר אליי פה.

עודד פורר: פנית אליי – אני אענה לך.

ישראל אייכלר: אתה לא תפריע לי.

עודד פורר: אני אענה לך.

ישראל אייכלר: כשתחזור להיות עודד פורר שהכרנו לפני שליברמן – –

עודד פורר: לא תפנה אליי – לא אענה לך.

ישראל אייכלר: – – הכריז מלחמה על היהדות החרדית – –

עודד פורר: אני עונה לך.

ישראל אייכלר: – – אז אני אדבר איתך.

ישראל אייכלר: כל זמן שאתה מנהל – –

עודד פורר: אתה פונה אליי – תקבל תשובה.

ישראל אייכלר: – – מלחמה נגד הילדים שלנו – –

עודד פורר: כשאתה פונה – – –

ישראל אייכלר: – – כל זמן שאתה גורם לחצי מיליון אנשים לשנוא אותנו – –

עודד פורר: אני לא נלחם בילדים שלך – – –

ישראל אייכלר: – – ולפגוש את הילדים שלנו ברחוב – –

עודד פורר: הגנתי על הילדים שלך – –

ישראל אייכלר: – – ולצעוק להם "ז'יד" – על זה אני לא רוצה לדבר איתך.

עודד פורר: – – לא נלחמתי נגדם.

ישראל אייכלר: כשתחזור בתשובה, עודד – –

עודד פורר: אני הגנתי על הילדים שלך.

ישראל אייכלר: – – אז אני אדבר איתך.

ישראל אייכלר: עכשיו אני לא מדבר איתכם.

ישראל אייכלר: אני מבקש, אדוני היושב-ראש, להחזיר לי את הדקה שהוא לקח ממני שלא ברשות, כי – – –

יבגני סובה: – – –

עודד פורר: – – – לקבל תשובה.

עודד פורר: אני אקבל תשובה.

ישראל אייכלר: לא, אני לא רוצה את חברתך.

ישראל אייכלר: אתה סילפת את הסיפור מבריסק, כי לא הבאת אותו במלואו.

עודד פורר: לא סילפתי אותו.

עודד פורר: לא סילפתי אותו.

עודד פורר: זה בדיוק הסיפור.

ישראל אייכלר: מה שעשית זה סילוף – הצגת את האבא של בגין כמתנגד לרב, ואני הצגתי את האבא של בגין כמגן הרב.

ישראל אייכלר: סליחה, אדוני היושב-ראש, אני רוצה לדבר על הנושא שכן רציתי לעלות ולדבר עליו.

ישראל אייכלר: היום קרה דבר בעניין הפרקליטות.

ישראל אייכלר: אני לא מתערב בכל נושא הפרקליטות, כי אני כבר לפני עשרות שנים צעקתי ואמרתי שעצם העובדה שמפרקים את יסודות הדמוקרטיה ושוללים את סמכויותיה של הכנסת ושל הממשלה ומעבירים את זה להכרעות משפטיות וערכאות תהרוס את ההסכמות שהן הבסיס לקיומנו בארץ הזאת.

ישראל אייכלר: מהרגע הראשון הארץ הזאת הורכבה מאנשים מכל הסוגים, מכל העדות ומכל השפות.

ישראל אייכלר: אדוני היושב-ראש, אני רוצה להפסיק שנייה ולעשות איזו מחווה ליהודי רוסיה שיבגני אמר שאנחנו – השיר הראשון שאני זוכר בתור ילד הוא (שר בשפה הרוסית.

ישראל אייכלר: ) התרגום שאמרו לי זה: כבר אין אתמול ועדיין אין מחר, נשאר קצת היום – תבלה אותו בשמחה.

ישראל אייכלר: בכל אופן, אני חוזר לעניין של הפרקליטות.

ישראל אייכלר: ברגע שהעבירו את הסמכויות – – –

יבגני סובה: – – – בינינו.

יבגני סובה: אנחנו צריכים לדבר – – – מדינה – – –

ישראל אייכלר: בסדר, גמרנו עם זה.

ישראל אייכלר: סיכמנו שאין הכללות ויש שלום.

ישראל אייכלר: אני בעד.

יבגני סובה: – – – זה משהו – – –

ישראל אייכלר: עכשיו, לגבי הפרקליטות, העובדה שיכול שר למנות פרקליט – לא משנה מי, אני לא מכיר אותה ואני לא יודע – והשופט מזוז מבטל את זה בחמש דקות זה פירוק כל כללי הדמוקרטיה וההסכמות שבין האזרחים, וזה פתח לדברים הנוראיים ביותר.

ישראל אייכלר: אני לא מכיר את מזוז, אני רק זוכר שבפרשת האי היווני הייתה לו איזושהי עמדה.

ישראל אייכלר: אני לא זוכר מה היה אז, אבל אני יודע דבר אחד: אם שופט יכול להורות לבטל מינוי של שר, נגמרה הדמוקרטיה במדינת היהודים.

ישראל אייכלר: תודה.

עודד פורר: – – –

יולי יואל אדלשטיין: תודה לחבר הכנסת אייכלר.

יולי יואל אדלשטיין: חבר הכנסת חמד עמאר יהיה אחרון הדוברים, ואנחנו נעבור להצבעה.

יולי יואל אדלשטיין: בבקשה.

קריאה: – – – בצד השני.

קריאה: – – – בבית שלכם.

יולי יואל אדלשטיין: כן, אני בדיוק רציתי לשאול אם השר ירצה לסכם את הדיון, כי פשוט לא הבנתי כל כך לגבי תחילת התשלום, מה בדיוק החוק הזה יעשה.

קריאה: אדוני היושב-ראש – – –

יולי יואל אדלשטיין: רציתי לחזור הביתה ולדווח למשפחה איך צריך לנהוג בנושא התשלום עכשיו.

יולי יואל אדלשטיין: בבקשה, עד שלוש דקות לרשות אדוני.

חמד עמאר: אדוני היושב-ראש, חבריי חברי הכנסת, מאז יום חמישי שעבר קיבלתי עשרות טלפונים מאנשים, אדוני היושב-ראש, כי חלק מחברי הכנסת פרסמו שחוק קמיניץ הוקפא לחמש שנים.

חמד עמאר: אני מקבל טלפונים: האם זה נכון שחוק קמיניץ הוקפא לחמש שנים?

חמד עמאר: אני ישבתי בוועדה, והסתייגות של כמה מחברי הכנסת בנושא הקפאת חוק קמיניץ וביטול חוק קמיניץ נמשכה, והוצבע רק לתת סמכות לוועדת הפנים או לוועדה שתקום בזמן שעד הבחירות שתדון בתקנות בנושא קנסות, אם תגיע בקשה מהשר – –

ג'אבר עסאקלה: היום הוחלט שהיא עוברת לוועדת הכספים.

חמד עמאר: – – אם השר יביא את התקנות לתיקון הקנסות.

חמד עמאר: זה אומר שכלום – לא הוקפא חוק קמיניץ, אני מודיע לכולם: לא הוקפא חוק קמיניץ, לא בוטל חוק קמיניץ.

חמד עמאר: ואני אומר לכם, מפלגת כחול לבן, חבל מאוד שלא בוטל חוק קמיניץ, כי אני עקבתי אחריכם בבחירות, אצל הדרוזים, שאמרתם: אנחנו נבטל את חוק קמיניץ – – –

קריאות: – – –

חמד עמאר: יכולתם לעשות את זה.

חמד עמאר: יושב-ראש הוועדה – – –

מיכל (מיקי) חיימוביץ': אנחנו לא יכולים לבטל חוק.

חמד עמאר: יושב-ראש הוועדה המסדרת חבר הכנסת אבי ניסנקורן היה יכול להביא את ההסתייגות לביטול חוק קמיניץ.

חמד עמאר: אני אומר לכם, יכולתם לבטל את חוק קמיניץ בהסתייגות.

מיכל (מיקי) חיימוביץ': אי-אפשר – – –

חמד עמאר: אני חבר כנסת ותיק.

חמד עמאר: וקיבלו רגליים קרות רק בגלל דבר אחד – שהיועץ המשפטי אמר שלא ניתן לעשות את זה.

חמד עמאר: ואני אומר לכם, הרבה פעמים אמר לנו כאן

חמד עמאר: בכנסת היועץ המשפטי שלא ניתן לעשות את זה ועשינו את זה.

חמד עמאר: לכן, חבל מאוד שלא ביטלנו את חוק קמיניץ.

חמד עמאר: זה היה בידיים שלכם.

חמד עמאר: יושב-ראש הוועדה הוא מהמפלגה שלכם, מכחול לבן.

חמד עמאר: יכולנו עכשיו לא להגיד: אנחנו נעשה את זה בכנסת הבאה, ונבטל את חוק קמיניץ.

חמד עמאר: יכולנו לעשות את זה בשבועיים האלה.

קריאות: – – –

חמד עמאר: הנושא האחרון שאני רוצה להזכיר, אדוני היושב-ראש:

חמד עמאר: אנחנו הזכרנו כאן הרבה את נושא המאבק ונושא תוכנית החומש של המגזר הדרוזי.

חמד עמאר: מה שהבנתי הוא שנחתם הסכם עם ראשי הרשויות על 230 מיליון שקל.

חמד עמאר: אם זה מספק את ראשי הרשויות – אני רוצה לברך אותם, אבל אני רוצה להגיד לך שמהניסיון שלי זה טיפה בים.

חמד עמאר: היו צריכים לחתום מינימום על חצי מיליארד שקל בשביל שיספיק להם, כי עד שתקום ממשלה חדשה זה ייקח – עד הבחירות זה שלושה חודשים; עד שתקום ממשלה – עוד שלושה חודשים; עד שיאשרו להם את תוכנית החומש זה ייקח אולי שמונה חודשים.

חמד עמאר: לכן, 230 מיליון שקל – אני לא יודע אם זה יספיק להם עד אז.

חמד עמאר: אבל בכל מקרה, אני רוצה לברך אותם ואני רוצה לברך את הממשלה על שהגיעו ביחד להסכם.

חמד עמאר: תודה רבה.

יולי יואל אדלשטיין: תודה.

יולי יואל אדלשטיין: כאמור, חבר הכנסת חמד עמאר היה אחרון הדוברים.

יולי יואל אדלשטיין: אדוני השר, אתה מעוניין – – –

בצלאל סמוטריץ': – – –

יולי יואל אדלשטיין: אני חושב שאנחנו נסתפק בדברי הח"כים.

יולי יואל אדלשטיין: הצעת חוק שירותי תשלום (תיקון) (דחיית מועד תחילה), התש"ף

יולי יואל אדלשטיין: –2019, בקריאה ראשונה.

יולי יואל אדלשטיין: מי בעד?

יולי יואל אדלשטיין: מי נגד?

יולי יואל אדלשטיין: נא להצביע.

יולי יואל אדלשטיין: הצבעה מס' 3 בעד ההצעה להעביר את הצעת החוק לוועדה – 10 נגד – אין נמנעים – אין ההצעה להעביר את הצעת חוק שירותי תשלום (תיקון ) (דחיית מועד תחילה), התש"ף

יולי יואל אדלשטיין: –2019, לוועדה הזמנית לענייני כספים נתקבלה.

יולי יואל אדלשטיין: חברי הכנסת, בעד החוק – עשרה, אין מתנגדים או נמנעים.

יולי יואל אדלשטיין: אני קובע כי ההצעה אושרה בקריאה ראשונה, ותועבר גם היא לוועדת הכספים של הכנסת להכנתה לקריאה שנייה ושלישית.

יולי יואל אדלשטיין: חברי הכנסת, תם סדר-היום.

יולי יואל אדלשטיין: ישיבה זו נעולה.